Viruși și antiviruși

Un virus informatic este un program malițios care se activează la pornirea calculatorului, infectează fișiere și poate executa acțiuni distructive, precum ștergerea datelor. Pentru a se activa, un virus trebuie rulat (ex. prin deschiderea unui fișier sau e-mail infectat).

Tipuri de viruși actuali:

- Ransomware: criptează fișierele și cere răscumpărare (ex. WannaCry, LockBit).

- Troieni: seamănă cu un software legitim, dar fură date sau preiau controlul sistemului 

- Spyware: colectează în secret date personale, precum parole sau detalii ale conturilor bancare
- Keylogger: înregistrează tot ce este tastat de utilizator pentru a fura informații sensibile
- Rootkit: se ascunde profund în sistem, oferind atacatorilor control total asupra calculatorului
- Botnet: rețele de calculatoare infectate, folosite pentru atacuri DDoS sau spam

- Fileless Malware: operează în memoria sistemului, fiind greu de detectat
- Cryptojacking: folosește resursele dispozitivului pentru minarea criptomonedelor, afectând performanța sistemului de calcul
- Worms: se răspândesc rapid prin rețele, e-mailuri sau site-uri infectate (ex. Conficker)
- Viruși macro: sunt ascunși în documente Word / Excel, se transmit odată cu acestea
Antivirus: program specializat care detectează și elimină virușii. Exemple: Bitdefender, Norton, Kaspersky, McAfee, Avast, AVG, ESET NOD32, Panda Security, Trend Micro
Dreptul de autor și protecția programelor

Dreptul de autor protejează creațiile intelectuale (științifice, artistice, inclusiv programe de calculator), oferind autorului control exclusiv asupra utilizării operei. Conform Legii dreptului de autor din România (Art. 72), protecția include codul programului, sistemele de operare, materialele pregătitoare și manualele. Autorul decide modul și momentul utilizării operei (Art. 12), având drepturi exclusive pentru:

· Reproducerea programului
· Distribuirea acestuia
· Utilizarea copiilor autorizate în România
Licența: aceasta certifică acordul autorului pentru utilizarea programului. Lipsa licenței (dovedită prin facturi sau documente) echivalează cu utilizarea ilegală, considerată infracțiune.

În 2025, atacurile ransomware și troienii precum LockBit și Emotet rămân amenințări majore, conform rapoartelor de securitate cibernetică. 
Utilizarea unui antivirus actualizat și respectarea licențelor software sunt esențiale pentru protecție. 
Temă de laborator:
1. Creaţi un fişier text (document text) context.txt în folderul clasei voastre
2. Identificati şi notaţi în fişierul context.txt opţiunile meniului contextual la un fişier în aplicaţia Computer şi rolul acestor opţiuni.
3. După ce aţi intrat în directorul Elevi identificati şi notaţi în fişierul context.txt opţiunile meniului contextual la zona de lucru a aplicaţiei Computer şi rolul acestor opţiuni.

4. Realizaţi o captură de ecran (folosind tasta PrintScreen) într-un fişier .bmp, notaţi direct pe imagine (folosind aplicaţia Paint) elementele de interfaţă şi salvaţi imaginea în directorul clasei voastre.
5. Creaţi pe spaţiul de lucru o scurtătură către folderul clasei voastre.
Succes !

